ΓΡΑΠΤΗ ΕΡΩΤΗΣΗ E-0944/03

υποβολή: Jorge Hernndez Mollar (PPE-DE) προς την Επιτροπή

(26 Μαρτίου 2003)

Θέμα: Διδάγματα από την εφαρμογή της Διαδικασίας BEST

Η διαδικασία BEST, που αφορά την εκπαίδευση και την κατάρτιση με στόχο την τόνωση της επιχειρηματικότητας στο πλαίσιο του Πολυετούς Προγράμματος Επιχειρήσεων και Επιχειρηματικότητας (2001-2005), θα έπρεπε να εντοπίζει και να συγκρίνει τις διαφορετικές πρωτοβουλίες που αναλαμβάνονται στην Ευρώπη με στόχο την προώθηση της επιχειρηματικότητας στο πλαίσιο των εκπαιδευτικών συστημάτων, από την πρωτοβάθμια εκπαίδευση μέχρι το πανεπιστήμιο.

Σύμφωνα με τις αρχικές προβλέψεις, τα τελικά αποτελέσματα αυτού του σχεδίου, που θα συμπεριλαμβάνουν μια γενική σύνοψη των εφαρμοζόμενων μέτρων, θα έπρεπε να είναι διαθέσιμα τον Σεπτέμβριο του 2002.

Θα μπορούσε η Επιτροπή να μας ενημερώσει ποια διδάγματα μπορούν να εξαχθούν από την εφαρμογή της Διαδικασίας BEST μετά την εκπνοή της προαναφερόμενης προθεσμίας του Σεπτεμβρίου του 2002 και, με βάση αυτά τα διδάγματα, ποιες κατευθύνσεις προτίθεται η Επιτροπή να προτείνει για το συγκεκριμένο θέμα·

Απάντηση του κου Liikanen εξ ονόματος της Επιτροπής

(24 Απριλίου 2003)

Ως αποτέλεσμα της Διαδικασίας Best στον τομέα της εκπαίδευσης και κατάρτισης στην επιχειρηματικότητα, το Νοέμβριο του 2002(1) ολοκληρώθηκε η σύνταξη της έκθεσης μιας ομάδας εμπειρογνωμόνων με θέμα τα ισχύοντα μέτρα για την προώθηση της κατάρτισης στην επιχειρηματικότητα στην Ευρώπη. Το έγγραφο δίνει μια εικόνα της διδασκαλίας της επιχειρηματικότητας μέσα από την επίσημη εθνική εκπαίδευση — από το δημοτικό ως το πανεπιστήμιο — στα κράτη μέλη και στη Νορβηγία.

Η έκθεση αναγνωρίζει ότι στις περισσότερες περιπτώσειςπάρχει εθνική πολιτική δέσμευση — αν και σε σε διαφορετικούς βαθμούς — για την προώθηση της διδασκαλίας της επιχειρηματικότητας αλλά επισημαίνει ότι οι απαιτούμενες δραστηριότητες και τα προγράμματα δεν προσφέρονται ακόμη συστηματικά στους διδασκόμενους. Αν καιπάρχουν πολλά ενδιαφέροντα πειράματα πανευρωπαϊκώς, δεν εντάσσονται φυσιολογικά στις εθνικές εκπαιδευτικές δομές και προγράμματα, η δε κατάρτιση των διδασκόντων είναι ανεπαρκής. Συχνά οι πρωτοβουλίες είναι μεμονωμένες, λαμβάνονται από μεμονωμένα ιδρύματα, από κοινοπραξίες ή από τις αρχές τοπικής αυτοδιοίκησης. Συχνά, καθοδηγούνται από εξωτερικούς παράγοντες και όχι από το εκπαιδευτικό σύστημα καθαυτό. Η επιχειρηματικότητα τείνει να θεωρείται ως εξωσχολική δραστηριότητα.

Επιπλέον, η απουσία επίσημων στοιχείων για τον αριθμό των σχολείων που προσφέρουν κατάρτιση στην επιχειρηματικότητα και για τον αριθμό των μαθητών που συμμετέχουν δυσχεραίνει την παρακολούθηση της προόδου.

Η έκθεση παρουσιάζει επίσης ορισμένα καθιερωμένα παραδείγματα βέλτιστης πρακτικής με ιδιαίτερη έμφαση στη μάθηση μέσα από την πράξη, όπου, για παράδειγμα, μαθητές της δευτεροβάθμιας εκπαίδευσης δημιουργούν και διαχειρίζονται πολύ μικρές επιχειρήσεις στη διάρκεια ενός σχολικού έτους.

Η έκθεση προτείνει την ανάληψη δράσης σε διάφορα ενδεχομένως επίπεδα. Συγκεκριμένα, καλεί τις εθνικές διοικήσεις να μετουσιώσουν την πολιτική δέσμευση σε συγκεκριμένα μέτρα, τα οποία να κυμαίνονται από την τροποποίηση του εθνικού προγράμματος σπουδών ως την παροχή κινήτρων στα σχολεία ή την κατάρτιση των διδασκόντων.

Σε αυτή τη βάση ξεκίνησε ήδη μια διαδικασία παρακολούθησης αυτής της πρωτοβουλίας — ανοιχτή στη συμμετοχή τωνποψήφιων χωρών — με σκοπό τον προσδιορισμό μιας μεθοδολογίας για την επίτευξη προόδου στον τομέα αυτό. Η εργασία αυτή θα οδηγήσει στην εκπόνηση νέας έκθεσης με προσανατολισμό τη χάραξη πολιτικής. Τα τελικά αποτελέσματα αναμένονται πριν από τον Ιούλιο του 2003. Η όλη διαδικασία αποσκοπεί να ενθαρρύνει την αλλαγή πολιτικής — ένα από τα βασικά χαρακτηριστικά είναι ότι το σχέδιο πραγματοποιείται από κοινού από την Επιτροπή και τις οικείες εθνικές διοικήσεις — και μπορεί να οδηγήσει τελικά στη διατύπωση εθνικών στόχων, που θα επιτυγχάνονται σε εθελοντική βάση από τις συμμετέχουσες χώρες.

(1) Η έκθεση διατίθεται (σε 12 γλώσσες) στις ιστοσελίδες της Γενικής Διεύθυνσης Επιχειρήσεων, στην ακόλουθη διεύθυνση:http://europa.eu.int/comm/enterprise/entrepreneurship/support_measures/training_education/index.htm.